În ultima lună a anului trecut, statul a plătit ajutoare sociale de 13 milioane de euro. Conform datelor oficiale, judeţul în care au ajuns cei mai mulţi bani este Dolj. Iar explicaţia este simplă. Aproape 14.000 de oameni primesc ajutor social. Media naţională este de 5.500 de asistaţi pe judeţ.

Pâlcuri de oameni discută la cafea şi numără zilele până cănd vine alocaţia. Toţi sunt beneficiari ai ajutorului social. Este şi cazul Mariei Gheorghe, de 37 de ani.

Maria Gheorghe, beneficiar ajutor social: „A zis poştaşul joi sau vineri şi aşteaptă oamenii după ajutorul ăsta.

Reporter: Aţi lucrat până acum undeva?

-Nu, nu am lucrat, pe cuvânt!”

Motive pentru a nu munci sunt la tot pasul.

Reporter: "Aţi încercat să găsiţi ceva de lucru, se găseşte ceva aici?"

Localnic: "De exemplu la vârsta mea, de 50 şi ceva de ani, cred că nu."

Localnic: "Nu am găsit, acum este, dar nu mai pot, nu mai pot, am astm, cu plămânii!"

În comuna Catane din judeţul Dolj nu este greu să găseşti un asistat social. Asta pentru că din cei aproximativ 2.000 de locuitori, mai mult de jumătate stau la mila statului. Asta înseamnă că lunar, peste 100.000 de lei pleacă din visteria statului către ajutoarele sociale.

Primarul comunei se mândreşte cu natalitatea în creştere, dar de creat locuri de muncă nici vorbă.

Marius Dinulescu, primar comuna Catane: „Devenim mulţi, mulţi, dar sărăci! E totul mecanizat acum, nu e nevoie de om să dea cu sapă, e foarte greu cu locurile de muncă.”

La nivelul judeţului Dolj, statul plăteşte anual aproximativ 68 de milioane de lei pentru peste 13.000 de asistaţi. În România sunt peste 220.000 de persoane care depind doar de aceşti bani.

Citește și ”De ce nu îi oprește nimeni pe Dragnea și pe Tăriceanu”